
	SAŽETAK KARAKTERISTIKA LIJEKA


1.
NAZIV VETERINARSKOG LIJEKA
Milprazon Plus, 4 mg + 10 mg, film tableta za male mačke i mačiće najmanje tjelesne mase 0,5 kg 
2. 
KVALITATIVNI I KVANTITATIVNI SASTAV

Svaka film tableta sadrži:
Aktivne supstance: 

Milbemicin oksim
  
  4 mg

Prazikvantel


10 mg

Pomoćne supstance:

Gvožđe oksid, žuti (E172)
0,18 mg
Gvožđe oksid, crveni (E172)
0,02 mg
Titan dioksid (E171)        
0,21 mg
Za spisak svih ekscipijenasa, pogledati dio 6.1.

3. 
FARMACEUTSKI OBLIK
Film tableta.
Braonkasto - narandžaste, ovalne, bikonveksne, film tablete, sa podionom crtom na jednoj strani.

Tablete se mogu podijeliti na jednake polovine.
4. 
KLINIČKI PODACI

4.1. 
Ciljne vrste životinja

Mačka (male mačke i mačići).

4.2. 
Indikacije za upotrebu, za svaku ciljnu vrstu

Terapija mješovitih infekcija nezrelim i odraslim oblicima sljedećih vrsta cestoda i nematoda:
- Cestode (pantljičare):
Dipylidium caninum

Taenia spp.

Echinococcus multilocularis.

- Nematode (valjkasti crvi):
Ancylostoma tubaeforme

Toxocara cati
Sprečavanje srčane dirofilarioze (Dirofilaria immitis), ako je indikovana istovremena terapija protiv cestoda.

4.3. 
Kontraindikacije

Ovaj lijek se ne smije davati mačkama mlađim od 6 nedjelja i/ili tjelesne mase manje od 0,5 kg.

Ovaj lijek se ne smije primjenjivati u slučajevima preosjetljivosti na neku od aktivnih supstanci ili na bilo koju pomoćnu supstancu.

4.4. 
Posebna upozorenja za svaku ciljnu vrstu

Preporučuje se istovremeno tretiranje svih životinja u domaćinstvu.
Prilikom planiranja efikasnog programa dehelmintizacije treba uzeti u obzir lokalne epizootiološke podatke i rizik od izloženosti mačaka parazitima, pa se preporučuje potražiti savjet stručnjaka (npr. veterinara). 

Kada je prisutna invazija D. caninum, treba razmotriti istovremenu terapiju protiv prelaznih domaćina, kao što su buve i vaši, kako bi se spriječila reinfekcija.

Česta i ponovljena upotreba određene grupe antihelmintika može dovesti do razvoja rezistencije kod parazita na antihelmintike te grupe.

4.5. 
Posebne mjere opreza pri upotrebi lijeka:

Posebne mjere opreza prilikom upotrebe lijeka kod životinja
Nisu sprovedena ispitivanja sa jako oslabljenim mačkama ili mačkama sa težim poremećajima funkcije bubrega ili jetre. Ne preporučuje se primjena lijeka kod ovih životinja ili im se lijek može dati samo na osnovu procjene veterinara o odnosu koristi i rizika.

Treba osigurati da mačke i mačići tjelesne mase između 0,5 kg i ≤ 2 kg dobiju odgovarajuću jačinu tablete (4 mg milbemicin oksima/10 mg prazikvantela) i odgovarajuću dozu (1/2 ili 1 tabletu) za odgovarajući opseg tjelesne mase (1/2 tablete za mačke mase od 0,5 do 1 kg; 1 tableta za mačke mase > 1 do 2 kg).

S obzirom da su tablete aromatizovane treba ih čuvati na sigurnom mjestu van domašaja životinja.

Posebna upozorenja za lica koja primjenjuju veterinarski lijek na životinjama

Tablete mogu biti štetne za djecu, ako ih nehotično progutaju. Kako bi se spriječilo da djeca pristupe lijeku, tablete ne treba davati u prisustvu djece i treba ih čuvati van vidokruga i domašaja djece.
Neupotrijebljenu polovinu tablete treba vratiti u džepić otvorenog blistera i staviti u kartonsku kutiju.
U slučaju nehotičnog gutanja jedne ili više tableta odmah treba potražiti savjet ljekara i pokazati mu uputstvo za lijek ili pakovanje.

Nakon upotrebe lijeka treba oprati ruke.
Ostale mjere opreza
Ehinokokoza predstavlja opasnost za ljude. S obzirom da je ehinokokoza bolest koja se prijavljuje Svjetskoj organizaciji za zdravlje životinja (OIE – World Organisation for Animal Health), treba se pridržavati specifičnih smjernica za terapiju praćenje stanja i zaštitu zdravlja ljudi, propisanih ili dobijenih od mjerodavnih nadležnih tijela (npr. stručnjaka ili instituta za parazitologiju).
4.6. 
Neželjena dejstva (učestalost i ozbiljnost)
U vrlo rijetkim slučajevima su nakon primjene kombinacije milbemicin oksima i prazikvantela, posebno kod mladih mačaka, primijećeni sistemski znaci (poput letargije), neurološki znaci (poput tremora mišića i ataksije) i/ili želudačno-crijevni znaci (kao što su povraćanje i dijareja).

U vrlo rijetkim slučajevima primijećene su reakcije preosjetljivosti nakon primjene ovog veterinarskog lijeka.

Učestalost ispoljavanja neželjenih dejstava je određena u skladu sa sljedećim pravilima:

- vrlo česta (više od 1 na 10 tretiranih životinja pokazuju neželjene reakcije)

- česta (više od 1 ali manje od 10 životinja na 100 tretiranih životinja)

- povremena (više od 1, ali manje od 10 životinja na 1000 tretiranih životinja)

- rijetka (više od 1, ali manje od 10 životinja na 10000 tretiranih životinja)

- vrlo rijetka (manje od 1 životinje na 10000 tretiranih životinja, uključujući izolovane slučajeve).

4.7. 
Upotreba tokom graviditeta, laktacije i nošenja jaja

Ovaj lijek se može koristiti kod priplodnih mačaka, uključujući gravidne mačke i mačke u laktaciji.
4.8. 
Interakcije sa drugim ljekovima i druge vrste interakcija
Nisu primijećene interakcije nakon primjene preporučene doze makrocikličnog laktona selamektina tokom terapije kombinacijom milbemicin oksima i prazikvantela u preporučenoj dozi. U nedostatku drugih ispitivanja, savjetuje se oprez u slučaju istovremene primjene ovog lijeka sa drugim makrocikličnim laktonima. Takođe, ova vrsta ispitivanja nije sprovedena na životinjama u fazi reprodukcije.
4.9. 
Doziranje i način primjene

Oralna upotreba.

Mačke treba izmjeriti kako bi se osiguralo precizno doziranje.

Minimalna preporučena doza: 2 mg milbemicin oksima i 5 mg prazikvantela po kg t.m., jednokratno, oralno. Lijek treba davati sa hranom ili nakon hranjenja. Na taj način se obezbjeđuje optimalna zaštita protiv srčane dirofilarioze.

U zavisnosti od tjelesne mase mačke, praktično doziranje je sljedeće:

	Tjelesna masa
	Film tableta za male mačke i mačiće 

	0,5 - 1 kg
	½ tablete

	 > 1 - 2 kg
	1 tableta


Ovaj lijek se može uključiti u program za prevenciju srčane dirofilarioze ako je indikovana istovremena terapija protiv cestoda. Ovaj lijek sprečava srčanu dirofilariozu do mjesec dana tako što ubija larve Dirofilaria immitis nakon prenošenja na životinju preko komaraca. Za redovnu prevenciju srčane dirofilarioze preporučuje se primjena lijeka koji sadrži samo jednu aktivnu supstancu.

4.10.  Predoziranje (simptomi, hitne mjere koje treba preduzeti, antidoti), ako je neophodno
U slučaju predoziranja, osim simptoma zabilježenih nakon primjene propisane doze (vidjeti dio 4.6), može se javiti i hipersalivacija. Ovaj simptom obično nestaje spontano u roku od jednog dana.

4.11.  Karenca

Nije primjenljivo.

5. 
FARMAKOLOŠKI PODACI

Farmakoterapijska grupa: endektocidi, makrociklični laktoni, milbemicin u kombinaciji.

ATCvet kod: QP54AB51
5.1. 
Farmakodinamski podaci

Milbemicin oksim pripada grupi makrocikličnih laktona. Dobija se fermentacijom Streptomyces hygroscopicus var. aureolacrimosus. Efikasan je protiv grinja, larvenih i odraslih oblika nematoda, kao i protiv larvi Dirofilaria immitis.

Efekat milbemicina je povezan sa njegovim djelovanjem na prenos nervnih impulsa kod beskičmenjaka: milbemicin oksim, poput avermektina i drugih milbemicina, kod nematoda i insekata povećava propustljivost ćelijske membrane za hloridne jone preko glutamat zavisnih hloridnih jonskih kanala (slični GABAA i glicinskim receptorima kičmenjaka). To dovodi do hiperpolarizacije membrane nervne i mišićne ćelije i flakcidne paralize i uginuća parazita.
Prazikvantel je acilirani derivat pirazino-izohinolina. Djeluje protiv cestoda i trematoda. U membranama parazita mijenja propustljivost za kalcijum (ulazak Ca2+) i tako izaziva disbalans u strukturi membrane, što dovodi do depolarizacije membrane i gotovo trenutne kontrakcije mišića (tetanija), brze vakuolizacije sincicijalne opne (tegumenta) i posljedično njenog raspadanja (apoptoze), što rezultira lakšim izbacivanjem parazita iz želudačno-crijevnog sistema ili njegovim uginućem.

5.2. 
Farmakokinetički podaci

Kod nahranjenih mačaka najveće koncentracije prazikvantela u plazmi dostižu se u roku od 3 sata nakon oralne primjene.

Poluvrijeme eliminacije je približno 2 sata.

Nakon oralne primjene milbemicin oksima kod nahranjenih mačaka, najveće koncentracije u plazmi postižu se u roku od 5 sati. Poluvrijeme eliminacije je približno 43 sata (± 21 sat).

6. 
FARMACEUTSKI PODACI

6.1. 
Lista pomoćnih supstanci (ekscipijenasa)
Pomoćne supstance u jezgru tablete:

Celuloza, mikrokristalna

Laktoza monohidrat

Povidon

Kroskarmeloza natrijum 

Silicijum dioksid, koloidni, bezvodni

Magnezijum stearat

Pomoćne supstance u filmu tablete:

Hipromeloza

Talk

Propilen glikol

Titan dioksid (E171)

Aroma jetre

Kvasac u prahu

Gvožđe oksid, žuti (E172)

Gvožđe oksid, crveni (E172)

6.2. 
Inkompatibilnosti
Nije primjenljivo.

6.3.
Rok upotrebe

Rok upotrebe lijeka upakovanog za prodaju: 3 godine.
Rok upotrebe polovina tableta poslije prvog otvaranja unutrašnjeg pakovanja: 6 mjeseci.

6.4. 
Posebne mjere upozorenja pri čuvanju lijeka

Čuvati u originalnom pakovanju radi zaštite od vlage. Ovaj veterinarski lijek ne zahtijeva posebne temperaturne uslove čuvanja.

Polovine tableta treba čuvati u originalnom blisteru na temperaturi do 25 °C, ali ih treba iskoristiti za sljedeću primjenu.

Blister treba čuvati u kartonskoj kutiji.

6.5. 
Vrsta i sastav pakovanja

Unutrašnje pakovanje: Blisteri se sastoje od hladno oblikovane OPA/Al/PVC folije i aluminijumske folije.

Spoljašnje pakovanje: Kartonska kutija
Veličina pakovanja: 12 blistera sa po 4 tablete (ukupno 48 tableta).

6.6. 
Posebne mjere opreza pri odlaganju neupotrebljenog lijeka ili otpadnih materijala dobijenih upotrebom lijeka
Neiskorišćeni lijek ili ostatak lijeka uništavaju se u skladu sa važećim propisima.
Ovaj lijek ne smije dospjeti u otvorene vode jer to može biti opasno za ribe i druge vodene organizme.

7. 
NOSILAC DOZVOLE ZA STAVLJANJE LIJEKA U PROMET
D.S.D. „KRKA, d.d., Novo mesto“ - predstavništvo Podgorica

Svetlane Kane Radević br. 3, 81000 Podgorica, Crna Gora

8. 
BROJ DOZVOLE ZA STAVLJANJE LIJEKA U PROMET
2040/23/44 – 7971
9. 
DATUM PRVE DOZVOLE/OBNOVE DOZVOLE ZA STAVLJANJE LIJEKA U PROMET
06.06.2023. godine
10. 
DATUM REVIZIJE TEKSTA 
06.00.2023. godine
OGRANIČENJA PRODAJE, DISTRIBUCIJE I/ILI UPOTREBE LIJEKA

Na veterinarski recept.

